钦定古今图书集成/明伦汇编/氏族典/第494卷 > 《廖用贤尚友录》 > 郑浑
## 钦定古今图书集成/明伦汇编/氏族典/第494卷 > 《廖用贤尚友录》 > 郑浑

按《魏志郑浑传》：“浑字文公，河南开封人。高祖父众，众
父兴，皆为名儒。浑兄泰与荀攸等谋诛董卓，为扬州
刺史卒。浑将泰小子袤避难淮南，袁术宾礼甚厚。浑
知术必败，乃渡江投华歆。太祖闻其笃行，召为丞相
掾属，迁左冯翊，转上党太守。文帝即位，为侍御史，迁
阳平、沛郡二太守，又迁将作大匠，卒，子崇为郎中。”